पाएं अपने शहर की ताज़ा ख़बरें और फ्री ई-पेपरडाउनलोड करें
डीसी कपूरथला ने सोमवार से नए आदेश जारी किए हैं। सुबह 4 घंटे जरूरी और दोपहर को 4 घंटे गैर-जरूरी वस्तुओं की दुकानें खुलेंगी। वहीं, शुक्रवार को जिले में 5 महीने की बच्ची और 4 साल के बच्चे समेत 142 नए कोरोना संक्रमित मरीज मिले हैं जबकि 4 मरीजों की मौत भी हुई है। कोरोना के नए वैरिएंट के संक्रमित मरीजों में सबसे अधिक 21 से 30 साल के युवा हैं। इस उम्र के एक ही दिन में 37 मरीज पॉजिटिव आएं हैं जबकि 31 से 40 साल तक के 34 मरीज पॉजिटिव मिले हैं। कुल केस 13221, एक्टिव 1041, ठीक हुए 11,822 मरीज। 146 मरीजों के ठीक होने पर छुट्टी दे दी है। 2973 नए संदिग्धों की सैंपलिंग की गई। इधर, 1767 सैंपल की रिपोर्ट निगेटिव आई है। वहीं, फगवाड़ा में कोविड-19 के 12 नए संक्रमित मिले हैं।
एक दिन में 21 से 30 साल तक के 37 केस मिले, कुल 142 पॉजिटिव, 4 और मौतें
जिला एपिडिमोलॉजिस्ट डॉ. राजीव भगत ने बताया कि शुक्रवार को 4 और कोरोना संक्रमित बुर्जुगों की मौत हो गई है। इसमें तीन पुरुष और एक महिला शामिल है। इन मरीजों मंे 77 वर्षीय व्यक्ति कपूरथला का निवासी था। उसने गुरु नानक मेडिकल कॉलेज अमृतसर में दम तोड़ा है। 66 वर्षीय व्यक्ति गांव मीरे का रहने वाला था। उसकी मौत जालंधर के प्राइवेट अस्पताल में हुई है। 68 वर्षीय व्यक्ति गांव दीपेवाल का निवासी था। उसने गुरु नानक मेडिकल कॉलेज अमृतसर में दम तोड़ा है। 58 वर्षीय महिला फगवाड़ा की रहने वाली थी। उसकी मौत आईसोलेशन वार्ड फगवाड़ा में हुई है। जिले में कुल मौतों का आंकड़ा 365 हो गया।
आदेश 15 मई तक लागू रहेंगे
डीसी दीप्ति उप्पल ने आदेश जारी किए कि जरूरी वस्तुओं की दुकानें, जिनमें सब्जी, फ्रूट, दूध, करियाना, बेकरी की दुकानें सोमवार सुबह 8:00 बजे से 12:00 बजे से खुलेंगी और 12:00 बजे से 4:00 बजे तक गैर जरूरी सभी दुकानें खुलेंगी। आदेश 15 मई तक लागू रहेंगे। वहीं, मेडिकल, केमिस्ट और इमरजेंसी सेवाएं 24 घंटे खुली रहेंगी।
2973 संदिग्ध लोगों के लिए सैंपल, जांच के लिए भेजे
सिविल सर्जन डॉ. परमिंदर कौर ने बताया कि सेहत विभाग ने जिले से कुल 2973 संदिग्ध लोगों के सैंपल लिए हैं। इनमें आरटीपीसीआर से 1921, एंटीजन से 1049 और ट्रूनेट से 3 सैंपल लिए हैं।
इधर, टेस्टिंग में आई तेजी, जिले में 3 लाख लोगों के लिए जा चुके सैंपल, रोजाना 3 हजार टेस्ट किए जा रहे
कपूरथला जिले में कोविड टेस्ट के लिए एकत्रित किए गए सैंपल की आंकड़ा 3 लाख पार हो गया है। महामारी को शुरू में ही पहचान कर उसका इलाज करने के लिए टेस्टिंग में तेजी लाई गई है। सैंपल की गिनती भी 3 हजार से पार हो गई है, जो पहले 1800 से 2000 थी। डीसी दीप्ति उप्पल ने बताया कि जिले में 5 मई तक 311126 कोविड टेस्ट किए जा रहे चुके हैं। इसमें से 3 मई को 2385, 4 मई को 3145 और 5 मई को 3005 सैंपल लिए गए। जिला प्रशासन की ओर से अलग-अलग संचार साधनों से लोगों को लक्ष्ण होने पर तुरंत टेस्ट करवाने का सार्थक परिणाम निकले है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn